
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 819 

2 Ιουνίου 2004 


ΑΠΟΦΑΣΕΙ Σ 

Αριθ. Α2-1146 

Λήψη μέτρων στα πλαίσια της επιδιωκόμενης διαφάνειας 
κατά την εμπορία και διακίνηση των νωπών οπωρολα¬ 
χανικών και νωπών αλιευμάτων εγχώριας παραγωγής, 
σύμφωνα με τις επιταγές του άρθρου 7δ του Ν. 2323/ 
1995, όπως προστέθηκε με τον Ν. 3190/2003 ΦΕΚ 
249/Α/2003. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/1985 Κυβέρνηση και Κυβερνητικά Οργα¬ 
να, όπως τροποποιήθηκε και ισχύει. 

2. Το Π.Δ 397/1988 Οργανισμός του Υπουργείου Εμπο¬ 
ρίου, όπως τροποποιήθηκε και ισχύει. 

3. Το Ν.Δ 136/1946 Περί Αγορανομικού Κώδικος, όπως 
τροποποιήθηκε και ισχύει. 

4. Το Π.Δ 27/1996 Συγχώνευση των Υπουργείων Τουρι¬ 
σμού, Βιομηχανίας Ενέργειας-Τεχνολογίας και Εμπορίου 
στο Υπουργείο Ανάπτυξης. 

5. Το άρθρο 7δ του Ν. 2323/1995 Υπαίθριο Εμπόριο και 
άλλες διατάξεις, όπως το άρθρο αυτό προστέθηκε με το 
άρθρο 7 του Ν. 3190/2003. 

Τροποποίηση του Ν. 2323/1995 Υπαίθριο Εμπόριο και 
άλλες διατάξεις. 

6. Την κοινή απόφαση Δ15/Α/Φ19/Οικ.4889/24.3.2004 
των Πρωθυπουργού και Υπουργού Ανάπτυξης Ανάθεση 
αρμοδιοτήτων στους Υφυπουργούς Ανάπτυξης Γεώργιο 
Σαλαγκούδη και Ιωάννη Παπαθανασίου. 

7. Την Α.Δ 14/1989 Κωδικοποίηση Αγορανομικών Διατά¬ 
ξεων, εκδοθεισών μέχρι 16.2.1989, όπως τροποποιήθηκε 
και ισχύει. 

8. Την κοινή υπουργική απόφαση 257543/31.7.2003 των 
Υπουργών Οικονομίας-Οικονομικών, Εσωτερικών-Δημό- 
σιας Διοίκησης-Αποκέντρωσης, Ανάπτυξης και Γεωργίας 
Συμπληρωματικά μέτρα εφαρμογής του Κανονισμού ΕΚ 
1148/2001 της Επιτροπής των Ε.Κ. και την απόφαση 
159996/14.7.2003 του Υπουργού Γεωργίας Καθορισμός 
εμπορικής ονομασίας ειδών αλιευτικών προϊόντων και άλ¬ 
λες λεπτομέρειες για την ενημέρωση του καταναλωτή 
στοντομέατων προϊόντων αλιείας και υδατοκαλλιέργειας. 

9. Την ανάγκη της λήψης μέτρων με στόχο την διαφά¬ 
νεια κατά την εμπορία και διακίνηση νωπών οπωρολαχα¬ 


νικών και νωπών αλιευμάτων εγχώριας παραγωγής από 
την βάση της παραγωγής μέχρι τον τελικό καταναλωτή, 
στα πλαίσια των επιταγών του άρθρου 7δ του Ν. 
2323/1995 όπως το άρθρο αυτό προστέθηκε με τον Ν. 
3190/2003. 

10. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Μετά το άρθρο 67 βτου Κεφαλαίου 3 της Αγορανομικής 
Διάταξης 14/1989, προστίθεται άρθρο 67 γ που έχει ως 
ακολούθως. 

Άρθρο 67 γ 

Ειδικά μέτρα που αφορούν τα νωπά οπωρολαχανικά 
και νωπά αλιεύματα εγχώριας παραγωγής, κατά την 
εμπορία και διακίνησή τους από την βάση παραγωγής μέ¬ 
χρι την τελική κατανάλωσή τους. 

1. ΠΡΟΣΔΙΟΡΙΣΜΟΣ ΤΗΣ ΕΝΝΟΙΑΣ ΕΛΛΗΝΙΚΟ ΠΡΟΪΟΝ 

α. Τα νωπά οπωρολαχανικά που παράγονται στην Χώρα 

μας θεωρούνται Ελληνικά προϊόντα και εμπίπτουν στις 
διατάξεις του παρόντος άρθρου. 

β. Τα νωπά αλιεύματα που αλιεύονται στα εθνικά μας 
ύδατα θάλασσα, λίμνες, ποτάμια ή αλιεύονται σε εκτός 
Ελλάδος θάλασσες για λογαριασμό επιχειρήσεων ελληνι¬ 
κών συμφερόντων ή προέρχονται από ιχθυοκαλλιέργειες 
μέσα στην ελληνική επικράτεια θεωρούνται Ελληνικά 
προϊόντα και εμπίπτουν στις διατάξεις του παρόντος άρ¬ 
θρου. 

2. ΠΡΟΣΔΙΟΡΙΣΜΟΣ ΤΗΣ ΙΔΙΟΤΗΤΑΣ ΤΩΝ ΑΣΚΟΥ- 
ΝΤΩΝ ΕΜΠΟΡΙΑ ΚΑΙ ΔΙΑΚΙΝΗΣΗ ΤΩΝ ΩΣ ΑΝΩ ΠΡΟΪΟ¬ 
ΝΤΩΝ 

Για την ορθή εφαρμογή των διατάξεων του παρόντος 
άρθρου προσδιορίζονται κατωτέρω οι ιδιότητες των 
ασκούντων εμπορία-διακίνηση των ελληνικών νωπών 
οπωρολαχανικών και αλιευμάτων. 

α. Παραγωγός οπωρολαχανικών θεωρείται αυτός που 
καλλιεργεί τέτοια προϊόντα με σκοπό την παραπέρα 
εμπορία και διάθεσή τους. 

β. Παραγωγός αλιευμάτων θεωρείται αυτός που αλιεύ- 
ει τέτοια προϊόντα σε ελληνικές θάλασσες ή σε λίμνες και 
ποτάμια της Χώρας ή διατηρεί επιχείρηση ιχθυοκαλλιέρ¬ 
γειας του είδους στην Χώρα ή ακόμη αλιεύειτο είδος, για 

δικό του λογαριασμό σε θάλασσες εκτός Χώρας, με σκο¬ 
πό την παραπέρα εμπορία και διάθεσή τους. 

γ. Εντολοδόχος Παραγωγού θεωρείται κάθε Συνεταιρι¬ 
στική Οργάνωση Παραγωγών ή κάθε Χονδρεμπορική Επι¬ 
χείρηση, που πωλεί τα ανωτέρω προϊόντα για λογαρια¬ 
σμό του παραγωγού. 

δ. Α' Χονδρέμπορος θεωρείται η χονδρεμπορική επιχεί¬ 
ρηση που έχει αγοράσει τα παραπάνω προϊόντα από τον 
παραγωγό ή τον εντολοδόχο του παραγωγού και θα τα 
πωλήσει σε τρίτους προς μεταπώληση. 

ε. Εντολοδόχος Α Χονδρεμπόρου, θεωρείται η χονδρε¬ 
μπορική επιχείρηση που πωλείτα παραπάνω προϊόντα για 
λογαριασμό του Α Χονδρεμπόρου. 

στ. Β' Χονδρέμπορος θεωρείται η χονδρεμπορική επι¬ 
χείρηση που έχει αγοράσει τα παραπάνω προϊόντα από 
τον Α' Χονδρέμπορο ή τον Εντολοδόχο αυτού και θα τα 
πωλήσει σε τρίτους προς μεταπώληση. 

ζ. Συνεταιριστικές Οργανώσεις Παραγωγών, που αγο¬ 
ράζουν τα παραπάνω προϊόντα από παραγωγούς θεω¬ 
ρούνται Α' Χονδρέμποροι. 

3. ΕΙΔΙΚΕΣ ΑΠΑΓΟΡΕΥΤΙΚΕΣ ΔΙΑΤΑΞΕΙΣ ΚΑΤΑ ΤΗΝ 
ΕΜΠΟΡΙΑ-ΔΙΑΚΙΝΗΣΗ ΤΩΝ ΩΣ ΑΝΩ ΠΡΟΪΟΝΤΩΝ 

Με την έναρξη ισχύος του παρόντος άρθρου απαγο¬ 
ρεύεται 

α. Η πώληση από τρίτους για λογαριασμό του εντολο- 
δόχου του παραγωγού. 

β. Η πώληση από τρίτους για λογαριασμό του εντολο- 
δόχου του Α' Χονδρεμπόρου. 

γ. Η πώληση από τρίτους για λογαριασμό του Β' Χον¬ 
δρεμπόρου. 

δ. Η πώληση από τον Β' Χονδρέμπορο προς άλλες χον¬ 
δρεμπορικές επιχειρήσεις. 

Προκειμένου για νωπά οπωρολαχανικά της κατηγορίας 
Διατιμημένα ή ελεγχομένου κέρδους, δεν θίγονται οι δια¬ 
τάξεις των άρθρων 7 Παράγραφοι 2 και 3 και 7 α της πα¬ 
ρούσας Α.Δ 14/1989. 

4. ΚΑΤΑΧΩΡΗΣΗ ΣΤΟΙΧΕΙΩΝ ΣΤΟ ΣΧΕΤΙΚΟ ΔΕΛΤΙΟ 
ΑΠΟΣΤΟΛΗΣ ΠΟΥ ΣΥΝΟΔΕΥΕΙ ΤΑ ΠΑΡΑΠΑΝΩ ΠΡΟΪΟΝΤΑ 

α. Ο Παραγωγός, που ο ίδιος αναλαμβάνει την αποστο¬ 
λή των ως άνω προϊόντων του σε αγοραστές εμπόρους 
χονδρέμπορο ή λιανοπωλητή, εκδίδει το υπάτου Κώδικα 
Βιβλίων Στοιχείων Κ.Β.Σ. προβλεπόμενο δελτίο αποστο¬ 
λής, που συνοδεύει το εμπόρευμα, στο οποίο θα αναγρά¬ 
φει υποχρεωτικά τα στοιχεία που διαλαμβάνονται στο 
υπόδειγμα του ΠΙΝΑΚΑ 1, που αποτελεί αναπόσπαστο 
τμήμα του παρόντος άρθρου. 

β. Ο Παραγωγός που ο ίδιος αναλαμβανει την αποστο¬ 
λή των ως άνω προϊόντων του στον Εντολοδόχο του, εκ¬ 
δίδει το υπάτου Κ.Β.Σ προβλεπόμενο δελτίο αποστολής, 
που συνοδεύει το εμπόρευμα, στο οποίο θα αναγράφει 
υποχρεωτικά τα στοιχεία που διαλαμβάνονται στο υπό¬ 
δειγμα του ΠΙΝΑΚΑ 2, που αποτελεί αναπόσπαστο τμήμα 
του παρόντος άρθρου. 

γ. Ο Εντολοδόχος του παραγωγού, που ο ίδιος αναλαμ¬ 
βάνει την αποστολή των ως άνω προϊόντων σε αγοραστές 
εμπόρους χονδρέμπορο ή λιανοπωλητή, εκδίδει το υπό 
του Κ.Β.Σ προβλεπόμενο δελτίο αποστολής, που συνο¬ 
δεύει το εμπόρευμα, στο οποίο θα αναγράφει υποχρεωτι¬ 
κά τα στοιχεία που διαλαμβάνονται στο υπόδειγμα του ΠΙ- 
ΝΑΚΑ 3, που αποτελεί αναπόσπαστο τμήματου παρόντος 
άρθρου. 

δ. Ο Εντολοδόχος του παραγωγού, που ο ίδιος αναλαμ¬ 
βάνει την μεταφορά των ως άνω προϊόντων από τον πα¬ 


ραγωγό προς το κατάστημά του εκδίδει το υπάτου Κ.Β.Σ 
προβλεπόμενο δελτίο αποστολής, που συνοδεύει το 
εμπόρευμα, στο οποίο θα αναγράφει υποχρεωτικά τα 
στοιχεία πουδιαλαμβάνονται στο υπόδειγμα του ΠΙΝΑΚΑ 
4, που αποτελεί αναπόσπαστο τμήμα του παρόντος άρ¬ 
θρου. 

ε. Ο Έμπορος-Αγοραστής Χονδρέμπορος ή λιανοπω¬ 
λητής, που ο ίδιος αναλαμβάνει την μεταφορά των ως άνω 
προϊόντων από τον τόπο αγοράς προς το κατάστημάτου, 
εκδίδει το υπό του Κ.Β.Σ προβλεπόμενο δελτίο αποστο¬ 
λής, που θα συνοδεύει το εμπόρευμα, στο οποίο θα ανα¬ 
γράφει υποχρεωτικά τα στοιχεία που διαλαμβάνονται στο 
υπόδειγμα του ΠΙΝΑΚΑ 5, που αποτελεί αναπόσπαστο 
τμήματου παρόντος άρθρου. 

στ. Ο Α' Χονδρέμπορος, εφόσον προτίθεται να διαθέσει 
στην αγορά τα ανωτέρω προϊόντα, μέσω του Εντολοδό- 
χου του, υποχρεούται όπως επί του σχετικού δελτίου 
αποστολής που θα εκδόσει προς τον εντολοδόχο, ανα¬ 
γράφει μεταξύ των άλλων και την τιμή κτήσης των εν λό¬ 
γω προϊόντων, με την οποία τα αγόρασε από τον Παρα¬ 
γωγό ή τον Εντολοδόχο του Παραγωγού. 

5. ΕΙΔΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΩΣ ΑΝΩ ΔΕΛ¬ 
ΤΙΑ ΑΠΟΣΤΟΛΗΣ 

α. Αντίγραφα των δελτίων αποστολής, που μνημονεύο¬ 
νται στο παραπάνω ΚΕΦΑΛΑΙΟ 4, κρατούνται εις χείρας 
αυτών που τά έχουν εκδόσει δεν καταστρέφονται και επι¬ 
δεικνύονται σε κάθε αγορανομικό έλεγχο, εφόσον ζητη¬ 
θούν. 

β. Για το ειλικρινές περιεχόμενο των εν λόγω δελτίων 
αποστολής ευθύνη, κατά περίπτωση, φέρει αυτός που τα 
έχει εκδόσει. 

6. ΑΝΑΓΡΑΦΗ ΟΡΙΣΜΕΝΩΝ ΕΝΔΕΙΞΕΩΝ ΕΠΙ ΤΩΝ ΤΙ¬ 
ΜΟΛΟΓΙΩΝ ΚΑΤΑ ΤΗΝ ΕΜΠΟΡΙΑ-ΔΙΑΚΙΝΗΣΗ ΝΩΠΩΝ 
ΟΠΩΡΟΛΑΧΑΝΙΚΩΝ ΚΑΙ ΝΩΠΩΝ ΑΛΙΕΥΜΑΤΩΝ 

α. Επί των τιμολογίων πώλησης των ως άνω προϊόντων, 
που εκδίδει ο Α' Χονδρέμπορος προς τρίτους αγοραστές, 
πέραν των άλλων ενδείξεων, αναγράφονται υποχρεωτικά 
τα στοιχεία που τον αφορούν και που διαλαμβάνονται 
στον ΠΙΝΑΚΑ 6, ο οποίος αποτελεί αναπόσπαστο τμήμα 
του παρόντος άρθρου. 

β. Επί των τιμολογίων πώλησης των ως άνω προϊόντων, 
που εκδίδει ο Εντολοδόχος του Παραγωγού προςτρίτους 
αγοραστές, πέραν των άλλων ενδείξεων αναγράφονται 
υποχρεωτικά τα στοιχεία που τον αφορούν και που δια¬ 
λαμβάνονται στον ΠΙΝΑΚΑ 7, ο οποίος αποτελεί αναπό¬ 
σπαστο τμήματου παρόντος άρθρου. 

γ. Επί όλων των τιμολογίων πώλησης των ως άνω προϊό¬ 
ντων, που εκδίδει ο Β' Χονδρέμπορος προς τρίτους 
αγοραστές, πέραν των άλλων ενδείξεων αναγράφονται 
υποχρεωτικά τα στοιχεία που τον αφορούν και που δια¬ 
λαμβάνονται στον ΠΙΝΑΚΑ 8, ο οποίος αποτελεί αναπό¬ 
σπαστο τμήμα του παρόντος άρθρου. Σημειωτέον ότι τα 
εν λόγω στοιχεία αναγράφονται με απλή μεταφορά τους 
στα τιμολόγια και όπως ακριβώς τα έχει γνωστοποιήσει 
στον Β' Χονδρέμπορο ο Α' Χονδρέμπορος κατά την μετα¬ 
ξύ τους συναλλαγή. 

δ. Επί των τιμολογίων πώλησης των ως άνω προϊόντων, 
που εκδίδει ο Εντολοδόχος του Α' Χονδρεμπόρου προς 
τρίτους αγοραστές, πέραν των άλλων ενδείξεων αναγρά¬ 
φονται υπορεωτικά τα στοιχεία που τον αφορούν και που 
διαλαμβάνονται στον ΠΙΝΑΚΑ 9, ο οποίος αποτελεί ανα¬ 
πόσπαστο τμήμα του παρόντος άρθρου. Δεδομένου ότι 
τα στοιχεία αυτά δεν είναι άλλα παρά αυτά πουδιαλαμ- 

βάνονται στον ΠΙΝΑΚΑ 6 του Α' Χονδρεμπόρου και ως εκ 
τούτου αναγράφονται με απλή μεταφορά τους στα τιμο¬ 
λόγια, υφίσταται επιτακτική ανάγκη όπως πριν ο Εντολο- 
δόχος Χονδρεμπόρου πραγματοποιήσει πωλήσεις έχει 
εγκαίρως λάβει γνώση των στοιχείων αυτών. Προς τούτο 
ο Α' Χονδρέμπορος αναλαμβάνει την ευθύνη να ενημερώ¬ 
σει τον Εντολοδόχο του για τα εν λόγω στοιχεία. 

7. ΑΝΑΓΡΑΦΗ ΤΩΝ ΣΤΟΙΧΕΙΩΝ ΤΩΝ ΠΙΝΑΚΩΝ 6, 7, 8 
ΚΑΙ 9 ΣΕ ΕΙΔΙΚΟ ΕΝΤΥΠΟ ΑΝΤΙ ΤΗΣ ΑΝΑΓΡΑΦΗΣ ΤΟΥΣ 
ΣΤΑ ΤΙΜΟΛΟΓΙΑ 

α. Σε περίπτωση τεχνικών δυσκολιών αναγραφής των 
στοιχείωντων ως άνω ΠΙΝΑΚΩΝ 6,7,8 και 9 στα τιμολόγια 
που εκδίδουν ο Α' Χονδρέμπορος, ο Εντολοδόχος Παρα¬ 
γωγού, ο Β' Χονδρέμπορος και ο Εντολοδόχος Α' Χον¬ 
δρεμπόρου, αντίστοιχα, παρέχεται η ευχέρεια στους 
εν λόγω υπόχρεους, όπως αναγράφουν τα στοιχεία αυτά 
σε άλλο έντυπο που συντάσσουν οι ίδιοι και φέρει τον τί¬ 
τλο ΕΙΔΙΚΟ ΕΝΤΥΠΟ ΠΛΗΡΟΦΟΡΙΑΚΩΝ ΣΤΟΙΧΕΙΩΝ. Το 
έντυπο αυτό που υπογράφεται από τον εκδίδοντα, φέ¬ 
ρεται το ονοματεπώνυμο ή επωνυμία και η Δ/νση των ως 
άνω υπόχρεων και η ημερομηνία έκδοσής του. 

β. Κατά την έκδοση των τιμολογίων των ως άνω υπό¬ 
χρεων προς τους πελάτες τους, το εν λόγω έντυπο επι¬ 
συνάπτεται υποχρεωτικά στο κάθε τιμολόγιο πώλησης. 

γ. Αντίγραφο του εν λόγω εντύπου κρατείται στο αρχείο 
του εκδόσαντα αυτό και επιδεικνύεται υποχρεωτικά σε 
γενόμενο αγορανομικό έλεγχο, εφόσον ζητηθεί. Η διάτα¬ 
ξη αυτή εφαρμόζεται αντίστοιχα και για τους πελάτες- 
αγοραστές, που κατέχουντο πρωτότυπο του εντύπου αυ¬ 
τού. 

8. ΕΙΔΙΚΕΣ ΥΠΟΧΡΕΩΣΕΙΣ ΛΙΑΝΟΠΩΛΗΤΩΝ ΠΟΥ ΑΓΟ¬ 
ΡΑΖΟΥΝ ΟΠΩΡΟΛΑΧΑΝΙΚΑ ΚΑΙ ΑΛΙΕΥΜΑΤΑ ΑΠΕΥΘΕΙ¬ 
ΑΣ ΑΠΟ ΠΑΡΑΓΩΓΟΥΣ 

Επιχειρήσεις λιανικής πώλησης νωπών οπωρολαχανι¬ 
κών και νωπών αλιευμάτων εγχώριας παραγωγής, εφό¬ 
σον αγοράζουν τα είδη αυτά απευθείας από παραγω¬ 
γούς, υπόκεινται στις κατωτέρω υποχρεώσεις. 

α. Αμέσως μετά από κάθε αγορά των ως άνω ειδών, συ¬ 
ντάσσουν έντυπο με τον τίτλο ΕΙΔΙΚΟ ΕΝΤΥΠΟ ΠΛΗΡΟ¬ 
ΦΟΡΙΑΚΩΝ ΣΤΟΙΧΕΙΩΝ που το υπογράφουν και επί του 
οποίου εντύπου φέρεται το ονοματεπώνυμο ή επωνυμία 
και η Δ/νση του υπόχρεου καθώς και η ημερομηνία έκδο¬ 
σής του. 

β. Το εν λόγω έντυπο, αφού συμπληρωθεί με τα παρα¬ 
κάτω στοιχεία, επισυνάπτεται στο τιμολόγιο αγοράς των 
εν λόγω ειδών, που κατέχει ο λιανοπωλητής και επιδει¬ 
κνύεται σε κάθε αγορανομικό έλεγχο, εφόσον ζητηθεί. 

γ. Τα στοιχεία που υποχρεωτικά αναγράφει στο παρα¬ 
πάνω έντυπο ο λιανοπωλητής διαλαμβάνονται στον ΠΙ¬ 
ΝΑΚΑ 10 που αποτελεί αναπόσπαστο τμήμα του παρό¬ 
ντος άρθρου. 

9. ΕΝΔΕΙΞΕΙΣ ΕΠΙ ΤΗΣ ΣΥΣΚΕΥΑΣΙΑΣ ΤΩΝ ΕΓΧΩΡΙΩΝ 
ΝΩΠΩΝ ΟΠΩΡΟΛΑΧΑΝΙΚΩΝ 

Κατά την εμπορία και διακίνηση των εγχωρίων νωπών 
οπωρολαχανικών, επί όλων των μέσων συσκευασίας τους 
(επώνυμη-κλειστή συσκευασία, ξύλινα ή πλαστικά τελά¬ 
ρα, σάκκοι κ.λπ.) φέρονται αναγραφόμενες, πέραν των 
άλλων και οι κατωτέρω ενδείξεις, σε ορατό σημείο της συ¬ 
σκευασίας και επί της εξωτερικής επιφάνειας αυτής, με 
ευανά-γνωστα, ανεξίτηλα και με ορατούς χαρακτήρες 
γράμματα. 

α. Το όνομα ή επωνυμία και η διεύθυνση του συσκευα- 
στή ή του αποστολέα του προϊόντος. 


β. Ο Κωδικός Αριθμός που αφορά τους εμπόρους οπω¬ 
ρολαχανικών και κάθε φορέα που εμπλέκεται στην εμπο¬ 
ρία του είδους, από την στιγμή που ο Κωδικός αυτός χο¬ 
ρηγηθεί από το αρμόδιο Υπουργείο Αγροτικής Ανάπτυ¬ 
ξης και Τροφίμων. 

γ. Το είδος του προϊόντος, εφόσον, λόγω της μορφής 
της συσκευασίας, δεν είναι ορατό επί της συσκευασίας 
του. 

δ. Η ποικιλίατου προϊόντος, όπως αυτή επιβάλλεται από 
τους Κανονισμούς της Ε.Ε. 

ε. Η ποιοτική κατηγορία κατάταξης του προϊόντος ΕΞ- 
ΤΡΑή ΚΛΑΣΗ I ή ΚΛΑΣΗ II, όπως επιβάλλεται από ισχύου- 
σες διατάξεις. 

στ. Η καταγωγή του προϊόντος, δηλαδή η ένδειξη ΕΛ¬ 
ΛΑΣ στην προκειμένη περίπτωση. 

Απαγορεύεται για οποιονδήποτε λόγο η αλλοίωση, κα¬ 
ταστροφή και αφαίρεση των αναγραφομένων επί της συ¬ 
σκευασίας ως άνω ενδείξεων. 

10. ΕΙΔΙΚΩΤΕΡΕΣΔΙΑΤΑΞΕΙΣ ΚΑΤΑΤΗΝ ΔΙΑΘΕΣΗ ΤΩΝ 
ΩΣ ΑΝΩ ΟΠΩΡΟΛΑΧΑΝΙΚΩΝ 
α. Κατά την χονδρική και λιανική πώληση των νωπών 
οπωρολαχανικών απαγορεύεται η ανασυσκευασία και η 
ανάμειξη των ειδών αυτών μεταξύ τους, λόγω διαφορετι¬ 
κής τιμής πώλησης, διαφορετικής προέλευσης και κατα¬ 
γωγής, διαφορετικής ποικιλίας και διαφορετικής ποιοτι¬ 
κής κατηγορίας κατάταξης. 

β. Στους χώρους λιανικής πώλησης των παραπάνω ει¬ 
δών συμπεριλαμβανομένων και των Λαϊκών Αγορών, 
υπαιθρίων πωλητών στάσιμων ή πλανοδίων, δημοτικών ή 
κοινοτικών αγορών κ.λ.π., ισχύουν τα κατωτέρω: 

Ανεξάρτητα αν η πώληση των οπωρολαχανικών γίνεται 
απευθείας από τα μέσα συσκευασίας ή απευθείας από 
πάγκους ή γίνεται σε επώνυμες και κλειστές συσκευα- 
σίες, στους χώρους έκθεσης προς πώληση του είδους 
τοποθετείται ή αναρτάται πινακίδα, ορατή από τον κατα¬ 
ναλωτή, στην οποία με κεφαλαία και ευδιάκριτα γράμμα¬ 
τα αναγράφονται οι ακόλουθες ενδείξεις. 

1. Το είδος π.χ. λεμόνια, τομάτες, μήλα, αχλάδια, κ.λ.π. 

2. Η τιμή πώλησης κατά χιλιόγραμμο κ.λ.π. 

3. Η προέλευση σε αναφορά Νομού π.χ. Ν. Ηλείας, Μεσ¬ 
σηνίας κ.λ.π. 

4. Η ποικιλία 

5. Η ποιοτική κατηγορία κατάταξης ΕΞΤΡΑ ή ΚΛΑΣΗ I ή 
ΚΛΑΣΗ I. 

Άρθρο 2 

Μεταβατικές διατάξεις 

1. ΔΙΑΤΑΞΕΙΣ ΠΡΟΣΩΡΙΝΗΣ ΕΞΑΙΡΕΣΗΣ-ΧΡΟΝΙΚΟΣ 
ΠΕΡΙΟΡΙΣΜΟΣ ΔΙΑΘΕΣΗΣ ΤΩΝ ΠΡΟΪΟΝΤΩΝ ΠΟΥ ΕΜΠΙ¬ 
ΠΤΟΥΝ ΣΤΙΣ ΕΞΑΙΡΕΣΕΙΣ ΑΥΤΕΣ 
α. Εξαιρούνται από τις διατάξεις των Κεφαλαίων 1 έως 
και 9 του άρθρου 67 γ της Α.Δ 14/1989, όπως προστίθεται 
με το άρθρο 1 της παρούσας, οι κατωτέρω περιπτώσεις. 

αα. Τα νωπά οπωρολαχανικά και αλιεύματα, που ευρί- 
σκονται εις χείρας χονδρεμπόρων και λιανοπωλητών 
αποθήκες, κατάστημα κ.λ.π., υπό την προϋπόθεση όμως 
ότι αυτά, με βάση αποδεικνυόμενα επίσημα παραστατικά 
στοιχεία τιμολόγια δελτία αποστολής κ.λ.π. έχουν αγορα- 
σθεί ή προμηθευθεί πριν από την ημερομηνία έναρξης 
ισχύος της παρούσας. 

ββ. Τα νωπά οπωρολαχανικά και αλιεύματα, ευρισκόμε¬ 
να προς συντήρηση σε ψυκτικούς θαλάμους, υπό την 
προϋπόθεση όμως ότι αυτά, με βάση αποδεικνυόμενα πα- 

ραστατικά στοιχεία τιμολόγια, δελτία αποστολής, δελτία 
εισαγωγής ψυγείων κ.λ.π., έχουναγορασθείήπρομηθευ- 
θεί και εισαχθεί στα ψυγεία πριν από την ημερομηνία 
έναρξης ισχύος της παρούσας. 

β. Κατά ακολουθία των ανωτέρω εξαιρέσεων ορίζονται 
τα κατωτέρω. 

βα. Τα ανωτέρω είδη, από μεν τον χονδρέμπορο πρέπει 
να έχουν διατεθεί μέσα σε επτά 7 ημέρες για τα οπωρο¬ 
λαχανικά και σετέσσαρες 4 ημέρες για τα αλιεύματα, από 
δε τον λιανοπωλητή πρέπει να έχουν διατεθεί μέσα σε δέ¬ 
κα πέντε 15 ημέρες για τα οπωρολαχανικά και σε οκτώ 8 
ημέρες για τα αλιεύματα. 

Η προσμέτρηση των παραπάνω χρονικών περιθωρίων 
αρχίζει από την ημερομηνία έναρξης ισχύος της παρού¬ 
σας, όσον αφορά το στοιχείο αατης ως άνω περίπτωσης 
α ή από την αποδεικνυόμενη ημερομηνία εξαγωγής των 
ειδών από τα ψυγεία, όσον αφορά το στοιχείο ββ της ως 
άνω περίπτωσης α. 

ββ. Ειδικά όμως για πατάτες, μήλα, κρεμμύδια ξερά και 
σκόρδα αυτά μπορούν να διατεθούν μέχρις εξάντλησης 
των αποθεμάτων τους. 

2. ΕΙΔΙΚΕΣ ΥΠΟΧΡΕΩΣΕΙΣ ΠΑΡΑΓΩΓΩΝ-ΧΟΝΔΡΕΜΠΟ- 
ΡΩΝ - ΛΙΑΝΟΠΩΛΗΤΩΝ ΠΟΥ ΕΧΟΥΝ ΕΝΑΠΟΘΗΚΕΥΣΕΙ 
ΤΑ ΕΙΔΗ ΤΟΥΣ ΣΤΑ ΨΥΓΕΙΑ 

Οι παραγωγοί, χονδρέμποροι κάι λιανοπωλητές, που 
για ίδιο λογαριασμό τους έχουν εναποθηκεύσει σε ψυγεία 
προς συντήρηση εγχώρια νωπά οπωρολαχανικά και αλι¬ 
εύματα, προκειμένου να διασφαλίσουν την δυνατότητα 
διάθεσης παλαιών αποθεμάτων τους ευρισκομένων στα 
ψυγεία μέσα στο οριζόμενο παραπάνω χρονικό περιθώ¬ 
ριο, υπόκεινται στις κατωτέρω υποχρεώσεις, με την έναρ¬ 
ξη ισχύος της παρούσας 

α. Έχουν συντάξει και καταθέσει απευθείας στην Υπη¬ 
ρεσία Εμπορίου Ν.Ατης έδρας τους, υπεύθυνη δήλωση 
του Ν. 1599/1986, στην οποία θα δηλώνουν: 1. το είδος 
και την ποσότητα αυτού, που βρίσκεται στα ψυγεία κατά 
την προηγούμενη ημέρα από την ημέρα έναρξης ισχύος 
της παρούσας 2. Το ονοματεπώνυμο ή επωνυμία και την 
διεύθυνση της ψυκτικής επιχείρησης όπου βρίσκεται το 
είδος 3. Τον τόπο παραγωγής π.χ Ν. Βοιωτίας, Ηλείας 
κ.λ.π. για τα οπωρολαχανικά και την μέθοδο αλίευσης θά¬ 
λασσας ή γλυκού νερού ή ιχθυοκαλλιέργειας, για τα αλι¬ 
εύματα. 

Το αποδεδειγμένο ότι κατατέθηκε η παραπάνω δήλωση 
πιστοποιείται από τον αριθμό πρωτοκόλλου της Υπηρε¬ 
σίας Εμπορίου, που θα κατέχει ο υπόχρεος και θα επιδει¬ 
κνύει σε κάθε αγορανομικό έλεγχο εφόσον ζητηθεί. 

β. Επί όλων των παραστατικών στοιχείων τιμολογίων, 
δελτίων αποστολής κ.λ.π., που θα εκδίδονται σε όλα τα 
επίπεδα εμπορίας-διακίνησης των εν λόγω ειδών, αμέσως 
μετά την εξαγωγής τους από τα ψυγεία και μέχρι τον τε¬ 
λικό αποδέκτη λιανοπωλητή, αναγράφεται με ευθύνη του 
εκδίδοντος αυτά η ένδειξη ΨΥΓΕΙΟΥ-ΑΡΙΘΜΟΣ ΠΡΩΤΟ¬ 
ΚΟΛΛΟΥ ΥΠΗΡΕΣΙΑΣ ΕΜΠΟΡΙΟΥ Ν.Α. 

Η ένδειξη αυτή πιστοποιεί ότι κατατέθηκε αρμοδίως η 
υπεύθυνη δήλωση, προς διευκόλυνση των ελεγκτικών ορ¬ 
γάνων αλλά και των υπόχρεων πωλητών, έτσι ώστε οι τε¬ 
λευταίοι να αποφύγουν τις επιπτώσεις για αγορανομική 
παράβαση. 

Άρθρο 3 

1. Οι παραβάτες της παρούσας που ισχύει σε όλη την 
Χώρα 30 ημέρες από την δημοσίευση της παρούσας στην 


Εφημερίδα της Κυβερνήσεως διώκονται και τιμωρούνται 
σύμφωνα με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάΐου 2004 

οΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 


ΠΙΝΑΚΑΣ 1 

(Αποτελεί αναπόσπαστο τμήμα του άρθρου 67 γ της Α.Δ 
14/1989 και αφορά μόνο τον Παραγωγό) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΔΕΛ¬ 
ΤΙΟ ΑΠΟΣΤΟΛΗΣ 

α. Το ονοματεπώνυμο ή επωνυμία και η διεύθυνση του 
αποστολέα του εμπορεύματος 
β. Το ονοματεπώνυμο ή επωνυμία και η διεύθυνση του 
παραλήπτη του εμπορεύματος 
γ. Η ημερομηνία και ώρα φόρτωσης του εμπορεύματος 
δ. Η ποσότητα του αποστελλομένου εμπορεύματος 
ε. Ο Αριθμός Φορολογικού Μητρώου του παραλήπτη 
στ. Η τιμή πώλησης κάθε είδους, ανεξάρτητα αν έχει εκδο- 
θεί άμεσα ή όχι το σχετικό τιμολόγιο αγοραπωλησίας, τιμή 
που απαγορεύεται να διαφέρει από την τιμή του τιμολογίου. 

ζ. Το είδος (π.χλεμόνια, μήλα, ροδάκινα, πράσσα κ.λ.π) 
προκειμένου για οπωρολαχανικά και η εμπορική ονομα¬ 
σία κατά τις επιταγές της Απόφασης 159996/14.7.2003 
του Υπουργού Αγροτικής Ανάπτυξης και Τροφίμων, προ¬ 
κειμένου για αλιεύματα. 

η. Ο τόπος παραγωγής του είδους εκφραζόμενος σε 
κατονομασία Νομού (π.χ Ν. Βοιωτίας, Ηλείας, Μεσση¬ 
νίας, Ηρακλείου κ.λ.π.) προκειμένου για οπωρολαχανικά. 

θ. Η μέθοδος παραγωγής και η ζώνη αλίευσης, κατάτις 
επιταγές της ως άνω Υπουργικής Απόφασης, προκειμέ¬ 
νου για αλιεύματα. 

ι. Η ποικιλία του είδους προκειμένου για οπωρολαχανι¬ 
κά, εφόσον αυτή επιβάλλεται από άλλες διατάξεις. 

ια. Η ποιοτική κατηγορία κατάταξης του είδους (π.χΕΞ- 
ΤΡΑ ή ΚΛΑΣΗ I ή ΚΛΑΣΗ II) προκειμένου για οπωρολαχα¬ 
νικά, εφόσον αυτή επιβάλλεται από άλλες διατάξεις. 

ΠΙΝΑΚΑΣ 2 

(Αποτελεί αναπόσπαστο τμήμα του άρθρου 67 γ της Α.Δ 
14/1989 και αφορά μόνο τον Παραγωγό) 
ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΔΕΛ¬ 
ΤΙΟ ΑΠΟΣΤΟΛΗΣ 

α. Το ονοματεπώνυμο ή επωνυμία και η διεύθυνση του 
αποστολέα του εμπορεύματος 
β. Το ονοματεπώνυμο ή επωνυμία και η διεύθυνση του 
παραλήπτη του εμπορεύματος 
γ. Η ημερομηνία και ώρα φόρτωσης του εμπορεύματος 
δ. Η ποσότητα του αποστελλομένου εμπορεύματος 
ε. Ο Αριθμός Φορολογικού Μητρώου του παραλήπτη 
στ. Το είδος π.χ λεμόνια, ροδάκινα, πράσσα κ.λ.π. προ¬ 
κειμένου για οπωρολαχανικά και η εμπορική ονομασία κα¬ 
τά τις επιταγές της Απόφασης 159996/14.7.2003 του 
Υπουργού Αγροτικής Ανάπτυξης και Τροφίμων, προκει¬ 
μένου για αλιεύματα. 

ζ. Ο τόπος παραγωγής του είδους εκφραζόμενος σε κα¬ 
τονομασία Νομού (π.χ. Ν. Βοιωτίας, Ηλείας, Μεσσηνίας, 
Ηρακλείου κ.λπ.) προκειμένου για οπωρολαχανικά. 

η. Η μέθοδος παραγωγής και η ζώνη αλίευσης, κατά τις 
επιταγές της ως άνω Υπουργικής Απόφασης, προκειμέ- 
νου για αλιεύματα. 

θ. Η ποικιλία του είδους προκειμένου για οπωρολαχανι¬ 
κά εφόσον αυτή επιβάλλεται από άλλες διατάξεις. 

ι. Η ποιοτική κατηγορία κατάταξης του είδους π.χ ΕΞ- 
ΤΡΑ ή ΚΛΑΣΗ ή ΚΛΑΣΗ II προκειμένου για οπωρολαχανι¬ 
κά, εφόσον αυτή επιβάλλεται από άλλες διατάξεις. 

ΠΙΝΑΚΑΣ 3 

(Αποτελεί αναπόσπαστο τμήμα του άρθρου 67γ της Α.Δ 
14/1989 και αφορά μόνο τον Εντολοδόχο του παραγωγού) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΔΕΛ¬ 
ΤΙΟ ΑΠΟΣΤΟΛΗΣ 

α. Το ονοματεπώνυμο ή επωνυμία και η διεύθυνση του 
αποστολέα του εμπορεύματος 
β. Το ονοματεπώνυμο ή επωνυμία και η διεύθυνση του 
παραλήπτη του εμπορεύματος 
γ. Η ποσότητα του αποστελλομένου εμπορεύματος 
δ. Ο Αριθμός Φορολογικού Μητρώου του παραλήπτη 
ε. Η τιμή πώλησης κάθε είδους, ανεξάρτητα αν έχει εκ- 
δοθεί άμεσα ή όχι το σχετικό τιμολόγιο αγοραπωλησίας, 
τιμή που απαγορεύεται να διαφέρει από την αντίστοιχη τι¬ 
μή του τιμολογίου. 

στ. Η ημερομηνία και ώρα φόρτωσης του εμπορεύματος 
ζ. Το είδος (π.χλεμόνια, ροδάκινα, πράσσα κ.λ.π.) προ¬ 
κειμένου για οπωρολαχανικά και η εμπορική ονομασία 
κατά τις επιταγές της Απόφασης 159996/14.7.2003 του 
Υπουργού Αγροτικής Ανάπτυξης και Τροφίμων, προκει¬ 
μένου για αλιεύματα. 

η. Ο τόπος παραγωγής του είδους εκφραζόμενος σε 
κατονομασία Νομού π.χ. Ν. Βοιωτίας, Ηλείας, Μεσση¬ 
νίας, Ηρακλείου κ.λ.π. προκειμένου για οπωρολαχανικά. 

θ. Η μέθοδος παραγωγής και η ζώνη αλίευσης, κατά τις 
επιταγές της ως άνω Υπουργικής Απόφασης, προκειμέ¬ 
νου για αλιεύματα. 

ι. Η ποικιλία του είδους προκειμένου για οπωρολαχανι¬ 
κά εφόσον αυτή επιβάλλεται από άλλες διατάξεις. 

ια. Η ποιοτική κατηγορία κατάταξης του είδους π.χ. ΕΞ- 
ΤΡΑή ΚΛΑΣΗ Ιή ΚΛΑΣΗ II προκειμένου για οπωρολαχανι¬ 
κά, εφόσον αυτή επιβάλλεται από άλλες διατάξεις. 

ιβ. Το ονοματεπώνυμο ή επωνυμία και η διεύθυνση του 
Παραγωγού για λογαριασμό του οποίου διενεργείται η 
πώληση. 

ΠΙΝΑΚΑΣ 4 

(Αποτελεί αναπόσπαστο τμήμα του άρθρου 67 γ της Α.Δ 
14/1989 και αφορά μόνο τον Εντολοδόχο του παραγωγού) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΔΕΛ¬ 
ΤΙΟ ΑΠΟΣΤΟΛΗΣ 

α. Το ονοματεπώνυμο ή επωνυμία και η διεύθυνση του 
αποστολέα του εμπορεύματος (δηλαδή του ιδίου) 
β. Η ημερομηνία και ώρα φόρτωσης του εμπορεύματος 
γ. Η ποσότητα του αποστελλομένου εμπορεύματος 
δ. Ο Αριθμός Φορολογικού Μητρώου του ιδίου 
ε. Το είδος π.χ λεμόνια, μήλα, ροδάκινα, πράσσα κ.λ.π. 
προκειμένου για οπωρολαχανικά και η εμπορική ονομα¬ 
σία κατά τις επιταγές της Απόφασης 159996/14.7.2003 
του Υπουργού Αγροτικής Ανάπτυξης και Τροφίμων, προ¬ 
κειμένου για αλιεύματα. 

στ. Ο τόπος παραγωγής του είδους, εκφραζόμενος σε 
κατονομασία Νομού (π.χ. Ν. Βοιωτίας, Ηλείας, Μεσση¬ 
νίας, Ηρακλείου κ.λ.π.) προκειμένου για οπωρολαχανικά. 


ζ. Η μέθοδος παραγωγής και η ζώνη αλίευσης, κατά τις 
επιταγές της ως άνω Υπουργικής Απόφασης, προκειμέ¬ 
νου για αλιεύματα. 

η. Η ποικιλία του είδους προκειμένου για οπωρολαχανι¬ 
κά, εφόσον αυτή επιβάλλεται από άλλες διατάξεις. 

θ. Η ποιοτική κατηγορία κατάταξης του είδους (π.χ ΕΞ- 
ΤΡΑή ΚΛΑΣΗ I ή ΚΛΑΣΗ II) προκειμένου για οπωρολαχα¬ 
νικά, εφόσον αυτή επιβάλλεται από άλλες διατάξεις. 

ΠΙΝΑΚΑΣ 5 

(Αποτελεί αναπόσπαστο τμήμα του άρθρου 67 γ της Α.Δ 
14/1989 και αφορά μόνο τον Έμπορο-Αγοραστή/Χον- 
δρέμπορο ή Λιανοπωλητή) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΔΕΛ¬ 
ΤΙΟ ΑΠΟΣΤΟΛΗΣ 

α. Το ονοματεπώνυμο ή επωνυμία και η διεύθυνση του 
αποστολέα του εμπορεύματος δηλαδή του ιδίου. 

β. Το ονοματεπώνυμο ή επωνυμία και η διεύθυνση του 
Παραγωγού ή του Εντολοδόχου του παραγωγού, κατά 
περίπτωση. 

γ. Η ημερομηνία και ώρα φόρτωσηςτου εμπορεύματος, 
δ. Η ποσότητα του αποστελλομένου εμπορεύματος, 
ε. Ο Αριθμός Φορολογικού Μητρώου του Παραγωγού ή 
του Εντολοδόχου του παραγωγού, κατά περίπτωση κα¬ 
θώς και του ιδίου Εμπόρου -Αγοραστή. 

στ. Η διεύθυνση του καταστήματος του ιδίου Εμπόρου- 
Αγοραστή, στο οποίο θα γίνει η παραλαβή του αποστελ¬ 
λομένου εμπορεύματος. 

ζ. Η τιμή στην οποία αγοράσθηκε κάθε είδος, ανεξάρ¬ 
τητα αν έχει εκδοθεί άμεσα ή όχι το σχετικό τιμολόγιο 
αγοραπωλησίας, τιμή που απαγορεύεται να διαφέρει από 
την αντίστοιχη τιμή του τιμολογίου. 

η. Το είδος π.χ λεμόνια, μήλα, ροδάκινα, πράσσα κ.λ.π. 
προκειμένου για οπωρολαχανικά και η εμπορική ονομα¬ 
σία κατά τις επιταγές της Απόφασης 159996/14.7.2003 
του Υπουργού Αγροτικής Ανάπτυξης και Τροφίμων, προ¬ 
κειμένου για αλιεύματα. 

θ. Ο τόπος παραγωγής του είδους, εκφραζόμενος σε 
κατονομασία Νομού π.χΝ. Βοιωτίας, Ηλείας, Μεσσηνίας, 
Ηρακλείου κ.λ.π. προκειμένου για οπωρολαχανικά. 

ι. Η μέθοδος παραγωγής και η ζώνη αλίευσης, κατά τις 
επιταγές της ως άνω Υπουργικής Απόφασης, προκειμέ¬ 
νου για αλιεύματα. 

ια. Η ποικιλία του είδους προκειμένου για οπωρολαχα¬ 
νικά, εφόσον αυτή επιβάλλεται από άλλες διατάξεις. 

ιβ. Η ποιοτική κατηγορία κατάταξης του είδους (π.χ. 
ΕΞΤΡΑ ή ΚΛΑΣΗ I ή ΚΛΑΣΗ II) προκειμένου για οπωρο¬ 
λαχανικά, εφόσον αυτή επιβάλλεται από άλλες διατάξεις. 

ΠΙΝΑΚΑΣ 6 

(Αποτελεί αναπόσπαστο τμήμα του άρθρου 67 γ της Α.Δ. 

14/1989 και ενδιαφέρει μόνο τον Α' Χονδρέμπορο) 
ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΣΧΕ¬ 
ΤΙΚΟ ΤΙΜΟΛΟΓΙΟ, ΑΝΑΛΟΓΑ ΜΕ ΤΗΝ ΠΕΡΙΠΤΩΣΗ 

1. Ονοματεπώνυμο ή επωνυμία και Δ/νση του Παραγω¬ 
γού Οπωρολαχανικών ή αλιευμάτων. 

2. Ονοματεπώνυμο ή επωνυμία και Δ/νση του Εντολο¬ 
δόχου του Παραγωγού οπωρολαχανικών ή αλιευμάτων. 

3. Νομός της Χώρας από τον οποίο προέρχονται τα 
οπωρολαχανικά. 

4. Είδος οπωρολαχανικών, π.χ. λεμόνια, μήλα κ.λπ. 

5. Εμπορική ονομασία αλιευμάτων, κατά τις επιταγές 
της Απόφασης 159996/14.7.2003 του Υπουργού Αγροτι¬ 
κής Ανάπτυξης και Τροφίμων. 

6. Μέθοδος παραγωγής και ζώνη αλίευσης αλιευμάτων 
κατά τις επιταγές της ως άνω Υπουργικής Απόφασης. 

7. Ποικιλία οπωρολαχανικών, εφόσον αυτή επιβάλλεται 
από άλλες διατάξεις. 

8. Ποιοτική κατηγορία κατάταξης οπωρολαχανικών π.χ 
ΕΞΤΡΑ, ΚΛΑΣΗI, ΚΛΑΣΗ II, εφόσον αυτή επιβάλλεται από 
άλλες διατάξεις. 

9. Τιμή πώλησης οπωρολαχανικών ή αλιευμάτων του 
Παραγωγού. 

10. Τιμή πώλησης οπωρολαχανικών ή αλιευμάτων του 
Εντολοδόχου του Παραγωγού. 

11. Αριθμός και ημερομηνία του τιμολογίου οπωρολαχανι¬ 
κών ή αλιευμάτων, που αγοράσθηκαν από τον Παραγωγό. 

12. Αριθμός και ημερομηνία του τιμολογίου οπωρολα¬ 
χανικών ή αλιευμάτων, που αγοράσθηκαν από τον Εντο- 
λοδόχοτου Παραγωγού. 

13. Αριθμός και ημερομηνία του Δελτίου Αποστολής 
οπωρολαχανικών ή αλιευμάτων, όπου αναγράφεται και η 
τιμή πώλησης του Παραγωγού ή Εντολοδόχου του Πα¬ 
ραγωγού. 

ΣΗΜΕΙΩΣΗ-Το στοιχείο 13 αναγράφεται στην περίπτω¬ 
ση, που δενεκδόθηκαν άμεσα τα τιμολόγια των στοιχείων 
11 και 12. 

ΠΙΝΑΚΑΣ 7 

(Αποτελεί αναπόσπαστο τμήμα του άρθρου 67γ της Α.Δ. 
14/1989 και ενδιαφέρει μόνο τον Εντολοδόχο του Παρα¬ 
γωγού) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΣΧΕ¬ 
ΤΙΚΟ ΤΙΜΟΛΟΓΙΟ, ΑΝΑΛΟΓΑ ΜΕ ΤΗΝ ΠΕΡΙΠΤΩΣΗ 

1. Ονοματεπώνυμο ή επωνυμία και Δ/νση του Παραγω¬ 
γού Οπωρολαχανικών ή αλιευμάτων. 

2. Νομός της Χώρας από τον οποίο προέρχονται τα 
οπωρολαχανικά. 

3. Είδος οπωρολαχανικών π.χ. Λεμόνια, μήλα κ.λ.π. 

4. Εμπορική ονομασία αλιευμάτων, κατά τις επιταγές 
της Απόφασης 159996/14.7.2003 του Υπουργού Αγροτι¬ 
κής Ανάπτυξης και Τροφίμων. 

5. Μέθοδος παραγωγής και ζώνη αλίευσης αλιευμάτων 
κατά τις επιταγές της ως άνω Υπουργικής Απόφασης. 

6. Ποικιλία οπωρολαχανικών, εφόσον αυτή επιβάλλεται 
από άλλες διατάξεις. 

7. Ποιοτική κατηγορία κατάταξης οπωρολαχανικών π.χ. 
ΕΞΤΡΑ, ΚΛΑΣΗ I, ΚΛΑΣΗ II, εφόσον αυτή επιβάλλεται από 
άλλες διατάξεις. 

8. Αριθμός και ημερομηνία του Δελτίου Αποστολής 
οπωρολαχανικών ή αλιευμάτων, στην περίπτωση που το 
εν λόγω Δελτίο εκδόθηκε από τον Παραγωγό προς τον 
Εντολοδόχοτου. 

9. Αριθμός και ημερομηνία του Δελτίου Αποστολής 
οπωρολαχανικών ή αλιευμάτων, στην περίπτωση που το 
εν λόγω Δελτίο εκδόθηκε από τον Εντολοδόχο του Παρα¬ 
γωγού, κατά την μεταφορά των προϊόντων αυτών από τον 
παραγωγό στο κατάστημα του. 

ΠΙΝΑΚΑΣ 8 

(Αποτελεί αναπόσπαστο τμήμα του άρθρου 67 γ της Α.Δ. 

14/1989 και ενδιαφέρει μόνο τον Β' Χονδρέμπορο) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΣΧΕ¬ 
ΤΙΚΟ ΤΙΜΟΛΟΓΙΟ, ΑΝΑΛΟΓΑ ΜΕ ΤΗΝ ΠΕΡΙΠΤΩΣΗ 


1. Ονοματεπώνυμο ή επωνυμία και Δ/νση του Παραγω¬ 
γού Οπωραλαχανικών ή αλιευμάτων. 

2. Ονοματεπώνυμο ή επωνυμία και Δ/νση του Εντολο¬ 
δόχου του Παραγωγού οπωρολαχανικών ή αλιευμάτων. 

3. Νομός της Χώρας από τον οποίο προέρχονται τα 
οπωρολαχανικά. 

4. Είδος οπωρολαχανικών (π.χ. λεμόνια, μήλα κ.λ.π.). 

5. Εμπορική ονομασία αλιευμάτων, κατά τις επιταγές 
της Απόφασης 159996/14.7.2003 του Υπουργού Αγροτι¬ 
κής Ανάπτυξης και Τροφίμων. 

6. Μέθοδος παραγωγής και ζώνη αλίευσης αλιευμάτων 
κατά τις επιταγές της ως άνω Υπουργικής Απόφασης. 

7. Ποικιλία οπωρολαχανικών, εφόσον αυτή επιβάλλεται 
από άλλες διατάξεις. 

8. Ποιοτική κατηγορία κατάταξης οπωρολαχανικών 
(π.χ. ΕΞΤΡΑ, ΚΛΑΣΗ I, ΚΛΑΣΗ II) εφόσον αυτή επιβάλλεται 
από άλλες διατάξεις. 

9. Τιμή πώλησης οπωρολαχανικών ή αλιευμάτων του 
Παραγωγού. 

10. Τιμή πώλησης οπωρολαχανικών ή αλιευμάτων του 
Εντολοδόχου του Παραγωγού. 

11. Αριθμός και ημερομηνία του τιμολογίου οπωρολα¬ 
χανικών ή αλιευμάτων, που αγοράσθηκαν από τον Παρα¬ 
γωγό. 

12. Αριθμός και ημερομηνία του τιμολογίου οπωρολα¬ 
χανικών ή αλιευμάτων που αγοράσθηκαν από τον Εντο¬ 
λοδόχο του Παραγωγού. 

13. Αριθμός και ημερομηνία του Δελτίου Αποστολής 
οπωρολαχανικών ή αλιευμάτων, όπου ανανγράφεται και 
η τιμή πώλησης του Παραγωγού ή Εντολοδόχου του Πα¬ 
ραγωγού. 

ΣΗΜΕΙΩΣΗ-Το στοιχείο 13 αναγράφεται στην περίπτω¬ 
ση που δεν εκδόθηκαν άμεσα τα τιμολόγια των στοιχείων 
11 και 12. 

ΠΙΝΑΚΑΣ 9 

(Αποτελεί αναπόσπαστο τμήμα του άρθρου 67γ της Α.Δ. 
14/1989 και ενδιαφέρει μόνο τον Εντολοδόχο του Α' Χον¬ 
δρεμπόρου) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΣΧΕ¬ 
ΤΙΚΟ ΤΙΜΟΛΟΓΙΟ, ΑΝΑΛΟΓΑ ΜΕ ΤΗΝ ΠΕΡΙΠΤΩΣΗ 

1. Ονοματεπώνυμο ή επωνυμία και Δ/νση του Παραγω¬ 
γού Οπωραλαχανικών ή αλιευμάτων. 

2. Ονοματεπώνυμο ή επωνυμία και Δ/νση του Εντολο¬ 
δόχου του Παραγωγού οπωρολαχανικών ή αλιευμάτων. 

3. Νομός της Χώρας από τον οποίο προέρχονται τα 
οπωρολαχανικά. 

4. Είδος οπωρολαχανικών π.χ. λεμόνια, μήλα κ.λ.π. 

5. Εμπορική ονομασία αλιευμάτων, κατά τις επιταγές 
της Απόφασης 159996/14.7.2003 του Υπουργού Αγροτι¬ 
κής Ανάπτυξης και Τ ροφίμων. 

6. Μέθοδος παραγωγής και ζώνη αλίευσης αλιευμάτων 
κατά τις επιταγές της ως άνω Υπουργικής Απόφασης. 

7. Ποικιλία οπωρολαχανικών, εφόσον αυτή επιβάλλεται 
από άλλες διατάξεις. 

8. Ποιοτική κατηγορία κατάταξης οπωρολαχανικών π.χ 
ΕΞΤΡΑ, ΚΛΑΣΗ I, ΚΛΑΣΗ II, εφόσον αυτή επιβάλλεται από 
άλλες διατάξεις. 

9. Τιμή πώλησης οπωρολαχανικών ή αλιευμάτων του 
Παραγωγού. 

10. Τιμή πώλησης οπωρολαχανικών ή αλιευμάτων του 
Εντολοδόχου του Παραγωγού. 

11. Αριθμός και ημερομηνία του τιμολογίου οπωρολα¬ 
χανικών ή αλιευμάτων, που αγοράσθηκαν από τον Παρα¬ 
γωγό. 

12. Αριθμός και ημερομηνία του τιμολογίου οπωρολα¬ 
χανικών ή αλιευμάτων που αγοράσθηκαν από τον Εντο- 
λοδόχοτου Παραγωγού. 

13. Αριθμός και ημερομηνία του Δελτίου Αποστολής 
οπωρολαχανικών ή αλιευμάτων, όπου αναγράφεται και η 
τιμή πώλησης του Παραγωγού ή Εντολοδόχου του Πα¬ 
ραγωγού. 

ΣΗΜΕΙΩΣΗ-Το στοιχείο 13 αναγράφεται στην περίπτω¬ 
ση που δεν εκδόθηκαν άμεσα τα τιμολόγια των στοιχείων 
11 και 12. 

ΠΙΝΑΚΑΣ 10 

(Αποτελεί αναπόσπαστο τμήμα του άρθρου 67γ της Α.Δ. 
14/1989 και αφορά μόνο τον λιανοπωλητή, που αγοράζει 
τα προϊόντα απευθείας από παραγωγούς) 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ ΕΙΔΙ¬ 
ΚΟ ΕΝΤΥΠΟ ΠΛΗΡΟΦΟΡΙΑΚΩΝ ΣΤΟΙΧΕΙΩΝ 

1. Ονοματεπώνυμο ή επωνυμία και Δ/νση του παραγω¬ 
γού οπωρολαχανικών ή αλιευμάτων, κατά περίπτωση. 


2. Νομός της Χώρας π.χ. Ηλείας, Μεσσηνίας, Ηρα¬ 
κλείου κ.λπ., από όπου προέρχονται τα οπωρολαχανικά. 

3. Είδος οπωρολαχανικών π.χ. λεμόνια, μήλα, ροδάκινα, 
πράσσα κ.λ.π. 

4. Εμπορική ονομασία αλιευμάτων, κατά τις επιταγές 
της Απόφασης 159996/14.7.2003 του Υπουργού Αγροτι¬ 
κής Ανάπτυξης και Τροφίμων. 

5. Μέθοδος παραγωγής και ζώνη αλίευσης αλιευμάτων 
κατά τις επιταγές της ως άνω Υπουργικής Απόφασης. 

6. Ποικιλία οπωρολαχανικών, εφόσον αυτή επιβάλεται 
από άλλες διατάξεις. 

7. Ποιοτική κατηγορία κατάταξης οπωρολαχανικών π.χ. 
ΕΞΤΡΑ, ΚΛΑΣΗ I, ΚΛΑΣΗ II, εφόσον αυτή επιβάλλεται από 
άλλες διατάξεις. 

8. Τιμή πώλησης οπωρολαχανικών ή αλιευμάτων του 
παραγωγού προς τον λιανοπωλητή. 

9. Αριθμός και ημερομηνία τιμολογίου αγοραπωλησίας 
οπωρολαχανικών ή αλιευμάτων μεταξύ παραγωγού και 
λιανοπωλητή. 

10. Αριθμός και ημερομηνία Δελτίου αποστολής των ως 
άνω ειδών, εφόσον δεν εκδόθηκε άμεσα το σχετικό τιμο¬ 
λόγιο αγοραπωλησίας. 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν .θΐ. 9 γ - β-ιτιβίΙ: ννββηη35ί6Γ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουίΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή ΟΟ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΙΌΓη και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοηι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθΓηθΙ : ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































